Somnium Space เป็นโลกเสมือนจริงที่เปิดกว้าง เป็นสังคมโซเชียล และเปิดให้ทุกคนมีประสบการณ์ร่วมกัน แน่นอนว่าเป็นอีกแพลตฟอร์มหนึ่งที่ถูกพัฒนาขึ้นบนเครือข่าย Ethereum Blockchain อย่างไรก็ตาม Somnium Space มีความแตกต่างกับโลกเสมือนจริงของแพลตฟอร์มอื่น ๆ ในแง่ของการสร้างโลกให้กับผู้ใช้งานเป็นช่วงเวลาที่กำหนด ต่างจากเกม VR แบบผู้เล่นหลายคนที่ผู้เล่นส่วนใหญ่จะถูกแยกออกเป็นเซิฟเวอร์ย่อยและห้องตัวอย่างแบบ Mirrored-instance โดยโลกเสมือนจริงของ Somnium Space มีอยู่เพียงห้องเดียวและจะทำการรวมผู้เล่นทั้งหมดอยู่ในโลกอันกว้างใหญ่เพียงแห่งเดียวในแพลตฟอร์ม ซึ่งหมายความว่าไม่ว่าผู้ใช้งานไปที่ไหนสักแห่งบนโลกของ Somnium Space ก็ตาม พวกเขาจะได้พบเจอและสัมผัสในสิ่งเดียวกันกับผู้ใช้งานคนอื่น ๆ ที่เคยมาที่นี่แล้ว นอกจากนี้แล้วผู้ใช้งานจะไม่พบหน้าจอการโหลดใด ๆ ขณะการสำรวจ Metaverse
ผู้ใช้ Somnium Space สามารถซื้อและขายอสังหาริมทรัพย์ดิจิทัลได้อย่างอิสระ ไม่ว่าจะเป็น ที่ดิน อาคาร บ้าน และสินทรัพย์ในเกม เนื่องจากความสามารถในการสร้างอัตโนมัติของแพลตฟอร์มและภาพ VR ที่สวยงามสมจริง ทำให้ผู้ใช้งานสามารถสร้างทุกอย่างได้ตามต้องการในขณะที่กำลังสำรวจการสร้างสรรค์ของผู้ใช้งานรายอื่นไปด้วย ตั้งแต่โรงเรียน สวนสาธารณะ ไปจนถึงตู้เกมอาร์เคด และโรงภาพยนตร์ ทั้งหมดนี้ผู้ใช้งานมีอิสระในการสร้างอะไรก็ได้ และสามารถสร้างผลตอบแทนได้ทุกอย่างในพื้นที่ของตนเอง ดังนั้นโลกเสมือนจริงของ Somnium Space จะถูกสร้างและประกอบขึ้นโดยผู้ใช้ทั้งหมด
เนื่องจาก Somnium Space มีจุดมุ่งหมายเพื่อทำให้สามารถเชื่อมต่อถึงกันและกันได้อย่างสมบูรณ์และสมจริง ผู้ใช้จึงสามารถเข้าถึงแพลตฟอร์มจากอุปกรณ์ใดก็ได้ ซึ่งรวมถึงโหมด 2D บนเดสก์ท็อปและโหมด VR บนอุปกรณ์เคลื่อนที่หรือเดสก์ท็อปด้วยเช่นเดียวกัน จนถึงตอนนี้ Somnium Space ได้นำเสนอหนึ่งในตัวเลือกที่ล้ำหน้าที่สุดสำหรับประสบการณ์การใช้ VR ที่สมบูรณ์แบบ ซึ่งมีการติดอุปกรณ์ตามร่างกาย นิ้ว ตา และริมฝีปาก เพื่อการดื่มด่ำประสบการณ์อย่างลึกซึ้งยิ่งขึ้น